**KLAIPĖDOS UNIVERSITETO DARBUOTOJŲ PROFESINĖS SĄJUNGOS NARIŲ ASMENS DUOMENŲ APSAUGOS TAISYKLĖS**

**BENDROJI INFORMACIJA**

Klaipėdos universiteto darbuotojų profesinė sąjunga (toliau – KUDPS) šiomis asmens duomenų apsaugos taisyklėmis (toliau – ADAT) nustato KUDPS narių asmens duomenų tvarkymo sąlygas.

**Duomenų valdytojo rekvizitai:**
Klaipėdos universiteto darbuotojų profesinei sąjunga

Įm. k.: 4182757
Buveinės adresas: Herkaus Manto 84, LT-92294 Klaipėda.
El. paštas: darbuotoju.profesine.sajunga@ku.lt
Pirmininkės el. p.: balciuniene.asta@inbox.lt
Duomenys apie duomenų valdytoją kaupiami ir saugomi VĮ „Registrų centras“ Klaipėdos filiale.

**Prižiūrinčiosios institucijos:** Informacinės visuomenės plėtros komitetas prie Susisiekimo ministerijos ir Valstybinė duomenų apsaugos inspekcija.

**Asmens duomenų tvarkymo teisinė bazė:**

Tvarkydami asmens duomenis, mes atsakingai laikomės 2016 m. balandžio 27 d. Europos Parlamento ir Tarybos reglamento 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų tiesiogiai taikomų teisės aktų, reglamentuojančių asmens duomenų apsaugą, taip pat kompetentingų institucijų nurodymų.

**KOKIUS KUDPS NARIŲ ASMENS DUOMENIS MES TVARKOME?**

Vardas, Pavardė,
Elektroninio pašto adresas,
Gimimo data (siekiant išsiaiškinti, kada KUPPS narys (-ė) švenčia jubiliejų, nes KDPS komitetas yra priėmęs sprendimą esant finansinei galimybei sveikinti KUDPS narius jubiliejų proga; siekiant tikslingai informuoti KUDPS narių grupę dėl tam tikrų socialinių garantijų, pvz. mokslininko pensija; motinystės atostogos ir pan.).
KU padalinys, kuriame darbuotojas dirba ir pareigos (siekiant žinoti, kur, esant reikalui, rasti profesinės sąjungos narį; prognozuoti galimas jo socialines ir ekonomines grėsmes, siekiant tinkamai atstovauti jo interesams).
Mobiliojo ar darbo telefono numeris (iškilus skubiems klausimams, susijusiems su darbuotojų darbo santykiais, ar nepavykstant susisiekti el. paštu, norime turėti galimybę kontaktuoti).

**KAIP MES GAUNAME JŪSŲ DUOMENIS IR KOKIU TEISINIU PAGRINDU JUOS TVARKOME?**

Jūsų asmens duomenys mums tampa prieinami, kai Jūs juos pateikiate mums parašę prašymą priimti Jus į KUDPS narius ir išskaičiuoti profesinės sąjungos nario mokestį:

**KOKIAIS TIKSLAIS TVARKOME JŪSŲ DUOMENIS?**

Mes galime naudoti Jūsų asmens duomenis šiems tikslams:
— Siekiant užtikrinti informavimą apie KUDPS veiklą; priimtus KUDPS nariams aktualius įstatymus ar jų pakeitimus (kolektyvinės sutartys ir kt.); iškilusias darbo santykių problemas ir pan.
— Reagavimo į KUDPS nario užklausą tikslu.

**KIEK LAIKO SAUGOME JŪSŲ DUOMENIS?**

Jūsų asmens duomenis saugosime tiek laiko, kiek reikia šiose ADAT nustatytiems tikslams pasiekti ir įgyvendinti, t. y., kol Jūs būsite KUDPS narys (-ė). Jums parašius prašymą išeiti iš KUDPS, Jūsų asmens duomenys bus pašalinti iš KUDPS narių asmens duomenų registro po 3 mėn.

**KAIP SAUGOME JŪSŲ DUOMENIS?**

Mes skiriame itin didelį dėmesį duomenų saugumui, todėl atsakingai įgyvendiname organizacines bei technines duomenų saugumą užtikrinančias priemones, kurios padeda apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo.

**KAM JŪSŲ DUOMENYS TAMPA PRIEINAMI?**

Jūsų asmens duomenys gali būti prieinami tik ribotam KUPPS komiteto narių skaičiui ir tik tokia apimtimi, kiek tai yra būtina įgyvendinti tinkamą Jūsų asmens duomenų tvarkymą, ir visiems šiems asmenims galioja griežti konfidencialios informacijos apsaugos reikalavimai. Jūsų KUDPS pateiktais asmens duomenimis disponuoja KUDPS pirmininkas, pirmininko pavaduotoja bei už asmens duomenų tvarkymą bei disponavimą atsakingas KUDPS komiteto narys, išrinktas KUDPS komiteto sprendimu.

Atvejai, kada mes galime atskleisti / perduoti Jūsų informaciją kitoms šalims (duomenų gavėjams):

— norėdami patvirtinti savo veiksmų teisėtumą;

— Kitais atvejais, kai yra teisėtas pagrindas (pvz., Jūsų sutikimas arba prašymas ar pan.).

**JUMS GARANTUOJAMOS TEISĖS**

Mes garantuojame Jūsų asmens duomenų apsaugos įgyvendinimą ir bet kokios su šia apsauga susijusios informacijos pateikimą, esant Jūsų prašymui ar paklausimui:
— žinoti (būti informuotam) apie savo asmens duomenų tvarkymą;
— susipažinti su savo asmens duomenimis ir kaip jie yra tvarkomi;
— prašyti ištaisyti, sunaikinti Jūsų asmens duomenis arba sustabdyti asmens duomenų tvarkymo veiksmus;
— nesutikti, kad būtų tvarkomi jūsų asmens duomenys.

**Sutinku, kad mano asmens duomenys būtų tvarkomi pagal šias Taisykles:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Padalinys, pareigos; Vardas, pavardė**

**Nesutinku, kad mano asmens duomenys būtų tvarkomi pagal šias Taisykles:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Padalinys, pareigos; Vardas, pavardė**

P.S. Dėl COVID-19 paskelbto karantino Jūsų parašas nėra būtinas.